

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**Općinsko vijeće Općine Vidovec**

KLASA: 021-05/14-01/08

URBROJ: 2186/10-01/1-14-02

Vidovec, 26.09.2014.

**Z A P I S N I K**

**sa 11. sjednice Općinskog vijeća Općine Vidovec, održane dana 26. rujna 2014. godine, ( petak ) u prostorijama Općine Vidovec**

**Sjednica je započela u 19,00 sati.**

Predsjednik Općinskog vijeća Općine Vidovec Zdravko Pizek otvorio je 11. sjednicu Općinskog vijeća Općine Vidovec, pozdravio je sve članove Općinskog vijeća, načelnika Općine Vidovec Brunu Hranić, djelatnice Jedinstvenog upravnog odjela Općine Vidovec te predstavnicu medija.

**UTVRĐIVANJE KVORUMA ČLANOVA OPĆINSKOG VIJEĆA :**

Predsjednik Općinskog vijeća Zdravko Pizek utvrdio je da je sjednici prisutno 13 članova od izabranih 15 članova Općinskog vijeća Općine Vidovec, te konstatirao da kvorum postoji i može se nastaviti sa daljnjim tijekom sjednice Općinskog vijeća te da će sve donijete odluke biti pravovaljane.

**PRISUTNI ČLANOVI OPĆINSKOG VIJEĆA** :

Martina Bistrović, Sanja Pomper, Zdravko Pizek, Ivica Papec, Ivan Kliček, Ivan Benček, Dubravko Zavrtnik, Marijo Serini, Hrvoje Hosni, Nadica Cafuk, Srećko Županić, Nikola Pozder, Ivan Kušćar

**SJEDNICI NISU PRISUSTVOVALI ČLANOVI OPĆINSKOG VIJEĆA** : Damir Hosni i Krunoslav Puček

**PREDSJEDATELJ** : Zdravko Pizek

**OSTALI PRISUTNI** :

Općinski načelnik Bruno Hranić, pročelnica JUO Općine Vidovec Petra Rogina, adm.tajnica Andreja Peharda i Martina Kliček viša stručna suradnica za komunalno gospodarstvo.

**USVAJANJE ZAPISNIKA SA 10. SJEDNICE OPĆINSKOG VIJEĆA OPĆINE VIDOVEC održane dana 30. lipnja 2014. godine.**

Predsjednik Općinskog vijeća Zdravko Pizek iznio je :

„Svi ste dobili zapisnik sa prethodne 10. sjednice Općinskog vijeća pa Vas molim da li ima primjedbe na zapisnik“.

Primjedbe na zapisnik sa 10. sjednice Općinskog vijeća Općine Vidovec nisu podnijete te je predsjednik Općinskog vijeća Zdravko Pizek zapisnik sa 10. sjednice Općinskog vijeća Općine Vidovec stavio na glasovanje.

Tko je za : 12 članova Vijeća

Tko je protiv : 0

Ima li suzdržanih : 1 član Vijeća

**Predsjednik Općinskog vijeća Zdravko Pizek konstatirao je da je zapisnik sa 10. sjednice Općinskog vijeća usvojeni sa 12 glasova od 13 prisutnih članova Općinskog vijeća.**

**UTVRĐIVANJE DNEVNOG REDA ZA 11. SJEDNICU OPĆINSKOG VIJEĆA OPĆINE VIDOVEC**

Predsjednik Općinskog vijeća Zdravko Pizek pročitao je prijedlog dnevnog reda za 11. sjednicu Općinskog vijeća Općine Vidovec te pitao da li ima netko primjedbu ili dopunu na predloženi dnevni red, a koji glasi ;

**D N E V N I R E D**

1. Izvješće o poplavama na području Općine Vidovec,
2. Polugodišnji Izvještaj o izvršenju Proračuna Općine Vidovec za razdoblje 01.01. do 30.06.2014. godine,
3. Prijedlog Odluke o komunalnim djelatnostima na području Općine Vidovec,
4. Prijedlog Odluke o upravljanju mjesnim grobljem u Vidovcu te povjeravanju obavljanja komunalne djelatnosti održavanja groblja,
5. Prijedlog Odluke o komunalnom doprinosu Općine Vidovec,
6. Prijedlog Odluke o uvjetima i mjestima za obavljanje trgovine na malo izvan prodavaonica na području Općine Vidovec,
7. Prijedlog Odluke o izmjeni Odluke o agrotehničkim mjerama i mjerama za uređivanje i održavanje poljoprivrednih rudina na području Općine Vidovec,
8. Prijedlog Odluke o dopuni Odluke o utvrđivanju mjerila za naplatu usluga Dječjeg vrtića „Škrinjica“ Vidovec od roditelja – korisnika usluga,
9. Prijedlog Odluke o utvrđivanju naknade za rad Stožera zaštite i spašavanja,
10. Prijedlog Odluke o utvrđivanju naknade za rad članova Upravnog vijeća Dječjeg vrtića „Škrinjica“ imenovanih od strane osnivača,
11. Razno

Član Vijeća Nikola Pozder iznio je :

„Ja bi da se iz dnevnog reda brišu točke 9-ta i 10-ta, jer smatram da je apsurd pošto je Općina u minusu da se isplaćuju neke naknade. Što se tiče Stožera zaštite i spašavanja naknada, obrazložio bi, prema članku 54. naknadu bi onda trebale dobivati i sve interventne postrojbe Dobrovoljnih vatrogasnih društava, svi koji su se ozlijedili, koji koriste bolovanja i sl. Mislim da ako će se to izglasati da će se troškovi puno povećati jer onda treba dati dnevnice i svima ostalima, a ne samo Stožeru. Zapravo, kao što smo vidjeli, Stožer je bio na terenu, ali puno više je bilo interventnih postrojbi i ostalih dobrovoljaca koji su radili danonoćno.

Što se tiče članova Upravnog vijeća Dječjeg vrtića mislim da ne bi trebali dobiti dnevnice, to je moje osobno mišljenje.

Ujedno napominjem da ću morati napustiti sjednicu nešto prije zbog obaveza, tako da ako ne budu te dvije točke izbačene ja sam definitivno protiv, ako se bude uzelo u obzir“.

Drugih primjedbi i dopuna na prijedlog dnevnog reda nije bilo pa je predsjednik Vijeća Zdravko Pizek stavio prijedlog dnevnog reda za 11. sjednicu Vijeća, u obliku kakav su zaprimili svi članovi Vijeća od 11. točaka, na glasovanje.

Tko je za : 9 članova Vijeća

Tko je protiv : 0

Ima li suzdržanih : 4 člana Vijeća

**Predsjednik Vijeća Zdravko Pizek konstatirao je da je 9 članova za i 4 suzdržana što znači da je takav dnevni red usvojeni i da će se sprovesti.**

**Točka 1.**

**Izvješće o poplavama na području Općine Vidovec**

Izvješće o poplavama na području općine Vidovec, a koje su se desile unatrag mjesec dana na poljoprivrednim i stambenim objektima na cijelom području općine Vidovec, podnio je načelnik Bruno Hranić.

Član Vijeća Nikola Pozder nadovezao se na izlaganje načelnika te ukratko iznio probleme vezane uz područja Nedeljanec, Prekno i Zamlača, te na kraju izlaganja predložio da se te kritične točke, čvorišta idu rješavati te da se ucrtaju kanali koji nisu.

U raspravi, u kojoj se također ukazalo na probleme, sudjelovali su članovi Vijeća: Ivan Kušćar i Srećko Županić te načelnik Bruno Hranić podnijevši odgovore na postavljena pitanja Vijećnika

Članica Vijeća Nadica Cafuk predložila je :

 „Da se za sljedeću godinu pokuša ishoditi da se onaj dio Budislavec – Domitrovec na potezu Črna mlaka, jer se na tom dijelu izlijala Plitvica i još kod prve poplave na tom dijelu bili su poplavljeni svi usjevi i šteta je bila 100%, ako je moguće da se taj cijeli profil riješi da ne bi više bilo takvih problema jer prognoze su da svake godine ne bude bolje nego da nam se približavaju drugačije vremenske prilike tj. neprilike“.

Predsjednik Općinskog vijeća Zdravko Pizek konstatirao je da je ovo bilo Izvješće i da nije potrebno glasati.

**Točka 2.**

**Polugodišnji Izvještaj o izvršenju Proračuna Općine Vidovec za razdoblje 01.01. do 30.06.2014. godine**

Načelnik Bruno Hranić iznio je kako je u zakonskom roku svima dostavljen Polugodišnji Izvještaj o izvršenju Proračuna Općine Vidovec za razdoblje 01.01. do 30.06.2014. godine, a zatim ukratko pojasnio osnove Izvještaja o izvršenju Proračuna te naglasio ako ima dodatnim pitanja po pojedinim stavkama može se pojasniti.

U raspravi sudjelovali su članovi Vijeća : Ivan Kušćar i Nadica Cafuk

Predsjednik Općinskog vijeća Zdravko Pizek stavio je Polugodišnji Izvještaj o izvršenju Proračuna Općine Vidovec za razdoblje 01.01. do 30.06.2014. godine na glasovanje.

Tko je za : 9 članova Vijeća

Tko je protiv : 4 člana Vijeća

Ima li suzdržanih : 0

**Predsjednik Općinskog vijeća Zdravko Pizek konstatirao je da je Polugodišnji Izvještaj o izvršenju Proračuna Općine Vidovec za razdoblje 01.01. do 30.06.2014. godine usvojeni sa 9 glasova od 13 prisutnih članova Općinskog vijeća.**

**Točka 3.**

**Prijedlog Odluke o komunalnim djelatnostima na području Općine Vidovec**

Član Vijeća Nikola Pozder ispričao se te zbog obaveza napustio sjednicu Vijeća u 19 sati i 45 min.

Predsjednik Vijeća Zdravko Pizek konstatirao je da je sjednici prisutno ukupno 12 članova Vijeća.

Uvodno obrazloženje podnio je načelnik Bruno Hranić, a zatim riječ dao pročelnici JUO Općine Vidovec Petri Rogina.

Pročelnica Petra Rogina objasnila je prijedlog Odluke o komunalnim djelatnostima na području općine Vidovec kojom se određuju djelatnosti održavanja javnih površina, održavanje nerazvrstanih cesta, održavanje groblja, prijevoz pokojnika, obavljanje dimnjačarskih poslova, javna rasvjeta, zatim čišćenje snijega – zimska služba, dezinfekcija, dezinsekcija i deratizacija, veterinarsko – higijeničarska služba, postava ploča sa imenima ulica, oznakama naselja i sl., održavanje spomen ploča i javnih spomenika i prigodno ukrašavanje naselja kao i načini i uvjeti obavljanja komunalne djelatnosti.

Obzirom da potrebe za raspravom nije bilo, predsjednik Općinskog vijeća Zdravko Pizek stavio je prijedlog Odluke o komunalnim djelatnostima na području Općine Vidovec na glasovanje.

Tko je za : 12 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Odluka o komunalnim djelatnostima na području Općine Vidovec usvojena jednoglasno sa 12 glasova od 12 prisutnih članova Općinskog vijeća.**

**Točka 4.**

**Prijedlog Odluke o upravljanju mjesnim grobljem u Vidovcu te povjeravanju obavljanja komunalne djelatnosti održavanja groblja**

Prijedlog Odluke o upravljanju mjesnim grobljem u Vidovcu te povjeravanju obavljanja komunalne djelatnosti održavanja groblja trgovačkom poduzeću Čistoća d.o.o., obrazložio je načelnik Bruno Hranić .

Rasprave nije bilo, te je predsjednik Općinskog vijeća Zdravko Pizek stavio prijedlog Odluke o upravljanju mjesnim grobljem u Vidovcu te povjeravanju obavljanja komunalne djelatnosti održavanja groblja na glasovanje.

Tko je za : 12 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Odluka o upravljanju mjesnim grobljem u Vidovcu te povjeravanju obavljanja komunalne djelatnosti održavanja groblja usvojena jednoglasno sa 12 glasova od 12 prisutnih članova Općinskog vijeća.**

**Točka 5.**

**Prijedlog Odluke o komunalnom doprinosu Općine Vidovec**

Načelnik Bruno Hranić napomenuo je „U našoj Odluci o komunalnom doprinosu novost je za sve operativne vatrogasce i to je ono što smo rekli kod usvajanja dnevnog reda da će svi operativni vatrogasci biti oslobođeni komunalnog doprinosa, a isto tako mislim da je Općina Vidovec u Varaždinskoj županiji jedina, a možda i u Republici Hrvatskoj, koja svojom odlukom u potpunosti oslobađa komunalnog doprinosa sve investitore gradnje poslovnih građevina i poslovnih prostora, znači svi OPG-i i poduzeća koji investiraju u poduzetništvo i razvoj gospodarstva na našem području, kako bi im se barem u tom dijelu poslovanja pomoglo“.

U raspravu uključili su se članovi Vijeća : Ivica Papec, Nadica Cafuk i načelnik Bruno Hranić.

Predsjednik Općinskog vijeća Zdravko Pizek stavio je prijedlog Odluke o komunalnom doprinosu Općine Vidovec na glasovanje.

Tko je za : 11 članova Vijeća

Tko je protiv : 0

Ima li suzdržanih : 1 član Vijeća

**Predsjednik Općinskog vijeća Zdravko Pizek konstatirao je da je Odluka o komunalnom doprinosu Općine Vidovec usvojena sa 11 glasova od 12 prisutnih članova Općinskog vijeća.**

**Točka 6.**

**Prijedlog Odluke o uvjetima i mjestima za obavljanje trgovine na malo izvan prodavaonica na području Općine Vidovec**

Načelnik Bruno Hranić upoznao je članove Vijeća sa razlozima i potrebom donošenja Odluke o uvjetima i mjestima za obavljanje trgovine na malo izvan prodavaonica na području općine Vidovec koja se najviše odnosi na prodaju putem kombi vozila.

Predsjednik Vijeća Zdravko Pizek otvorio je raspravu.

U raspravi sudjelovala je članica Vijeća Nadica Cafuk i načelnik Bruno Hranić.

Predsjednik Općinskog vijeća Zdravko Pizek stavio je prijedlog Odluke o uvjetima i mjestima za obavljanje trgovine na malo izvan prodavaonica na području Općine Vidovec na glasovanje.

Tko je za : 12 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Odluka o uvjetima i mjestima za obavljanje trgovine na malo izvan prodavaonica na području Općine Vidovec usvojena jednoglasno sa 12 glasova od 12 prisutnih članova Općinskog vijeća.**

**Točka 7.**

**Prijedlog Odluke o izmjeni Odluke o agrotehničkim mjerama i mjerama za uređivanje i održavanje poljoprivrednih rudina na području Općine Vidovec**

Pojašnjenje Odluke o izmjeni Odluke o agrotehničkim mjerama i mjerama za uređivanje i održavanje poljoprivrednih rudina na području općine Vidovec podnijela je pročelnica Petra Rogina.

Predsjednik Općinskog vijeća Zdravko Pizek stavio je prijedlog Odluke o izmjeni Odluke o agrotehničkim mjerama i mjerama za uređivanje i održavanje poljoprivrednih rudina na području Općine Vidovec na glasovanje.

Tko je za : 12 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Odluka o izmjeni Odluke o agrotehničkim mjerama i mjerama za uređivanje i održavanje poljoprivrednih rudina na području Općine Vidovec usvojena jednoglasno sa 12 glasova od 12 prisutnih članova Općinskog vijeća.**

**Točka 8.**

**Prijedlog Odluke o dopuni Odluke o utvrđivanju mjerila za naplatu usluga Dječjeg vrtića „Škrinjica“ Vidovec od roditelja – korisnika usluga**

Pročelnica Petra Rogina pojasnila je da su Odlukom o utvrđivanju mjerila za naplatu usluga Dječjeg vrtića „Škrinjica“ Vidovec od strane roditelja – korisnika usluga bila utvrđena oslobođenja, no odlukom nije bilo predviđeno tko plaća razliku do pune mjesečne cijene usluge stoga se ovom dopunom Odluke utvrđuje da tu razliku podmiruje Općina Vidovec iz Proračuna.

Predsjednik Općinskog vijeća Zdravko Pizek stavio je Prijedlog Odluke o dopuni Odluke o utvrđivanju mjerila za naplatu usluga Dječjeg vrtića „Škrinjica“ Vidovec od roditelja – korisnika usluga na glasovanje.

Tko je za : 12 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Odluka o dopuni Odluke o utvrđivanju mjerila za naplatu usluga Dječjeg vrtića „Škrinjica“ Vidovec od roditelja – korisnika usluga usvojena jednoglasno sa 12 glasova od 12 prisutnih članova Općinskog vijeća.**

**Točka 9.**

**Prijedlog Odluke o utvrđivanju naknade za rad Stožera zaštite i spašavanja**

Predsjednik Općinskog vijeća Zdravko Pizek predložio je da se rasprava oko Točke 9-te Prijedlog Odluke o utvrđivanju naknade za rad Stožera zaštite i spašavanja i Točke 10-te Prijedlog Odluke o utvrđivanju naknade za rad članova Upravnog vijeća Dječjeg vrtića „Škrinjica“ imenovanih od strane osnivača objedine, te upitao ;

Tko je za : 12 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je prijedlog prihvaćen te otvorio raspravu.**

Prijedlog o uvođenju naknade za rad članova Stožera zaštite i spašavanja i za članove Upravnog vijeća Dječjeg vrtića „Škrinjica“ u iznosu od 150,00 kuna po održanoj sjednici, obrazložio je načelnik Bruno Hranić.

U raspravi sudjelovali su članovi Vijeća : Nadica Cafuk, Ivan Kušćar, Martina Bistrović, Ivica Papec, Marijo Serini i načelnik Bruno Hranić.

Nakon rasprave u kojoj su članovi Vijeća iznijeli svoja mišljenja u vezi uvođenja naknada, predsjednik Vijeća Zdravko Pizek prvo je stavio na glasovanje prijedlog Odluke o utvrđivanju naknade za rad Stožera zaštite i spašavanja.

Tko je za : 0

Tko je protiv : 4 člana Vijeća

Ima li suzdržanih : 8 članova Vijeća

**Predsjednik Općinskog vijeća Zdravko Pizek konstatirao je da Odluka o utvrđivanju naknade za rad Stožera zaštite i spašavanja nije usvojena budući su 4 člana Vijeća protiv, dok je preostalih 8 članova Vijeća suzdržano.**

Predsjednik Općinskog vijeća Zdravko Pizek stavio je prijedlog Odluke o utvrđivanju naknade za rad članova Upravnog vijeća Dječjeg vrtića „Škrinjica“ imenovanih od strane osnivača na glasovanje.

Tko je za : 9 članova Vijeća

Tko je protiv : 3 člana Vijeća

Ima li suzdržanih : 0

**Predsjednik Općinskog vijeća Zdravko Pizek konstatirao je da je Odluka o utvrđivanju naknade za rad članova Upravnog vijeća Dječjeg vrtića „Škrinjica“ imenovanih od strane osnivača usvojena sa 9 glasova od 12 prisutnih članova Općinskog vijeća.**

**Točka 11. Razno**

Načelnik Bruno Hranić podnio je informaciju :

„U suradnji sa Gradom Ivanec potpisao sam sporazum namjere da se krene u uređenje groblja u Radovanu, obzirom da Općini Vidovec pripada 40 %, a Gradu Ivancu 60 % grobnih mjesta, tako da je potrebno urediti parkiralište, prostor oko grobne kuće i staze.

Sa gradonačelnikom Grada Ivanca dogovoreno je da bi se to rješavalo putem IVKOM-a kroz tri godine i udio Općine Vidovec od 40 % godišnje bi bio oko 30.000,00 kn odnosno sve ukupno oko 90.000 kn, pa molim ovo Vijeće da se izjasni i donese odluku da se na osnovu potpisanog Sporazuma sklopi i Ugovor kojim će se regulirati način financiranja tih radova i da se mogu u Proračunu za sljedeću godinu osigurati sredstva“.

Predsjednik Vijeća Zdravko Pizek upitao je članove Vijeća tko je za ovakav prijedlog.

Tko je za : 12 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je prijedlog načelnika Brune Hranića jednoglasno usvojen sa 12 glasova od 12 prisutnih članova Općinskog vijeća.**

Nadalje, načelnik Bruno Hranić iznio je:„Što se tiče prijevoza učenika s područja naselja Nedeljanec koji nisu obuhvaćeni odlukom Vlade, predlažem da način sufinanciranja bude isti kao i prošle godine, te da se potpiše ugovor sa AP-om.

Predsjednik Vijeća Zdravko Pizek stavio je prijedlog na glasovanje.

Tko je za : 12 članova Vijeća

Tko je protiv : 0

Ima li suzdržanih 0

**Nakon glasovanja, predsjednik Općinskog vijeća Zdravko Pizek konstatirao je da je prijedlog o financiranju prijevoza za učenike s područja naselja Nedeljanec jednoglasno usvojeni sa 12 glasova od 12 prisutnih članova Općinskog vijeća.**

Načelnik Bruno Hranić iznio je :

„Također podnosim informaciju odnosno tražim da ovo Vijeće potvrdi moju odluku jer je bilo hitno za riješiti. S obzirom na novi projekt Aglomeracije Varaždin potpisao sam suglasnost/ugovor Varkom-u gdje smo dali pravo služnosti na javnih površinama za izradu kanalizaciju gdje je Općina Vidovec upisana u zemljišnim knjigama, u svrhu ubrzanja procesa za ishođenje lokacijske dozvole. U tom prijedlogu tražio sam da se izbaci iz ugovora stavak da se odričemo prava naknade na služnosti tako da jednog dana možemo zatražiti da se plaća naknada za te vodove, kao što se i ide u tom smjeru na nivou RH, da se omogući jedinicama lokalne samouprave da naplaćuju naknadu za vodove plina, vode i struje, pa molim ovo Vijeće da potvrdi tu odluku o davanju prava služnosti“.

Predsjednik Općinskog vijeća Zdravko Pizek stavio je prijedlog na glasovanje.

Tko je za : 12 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je prijedlog o donošenju odluke o davanju prava služnosti Varkom-u d.d. Varaždin jednoglasno usvojeni sa 12 glasova od 12 prisutnih članova Općinskog vijeća.**

Načelnik Bruno Hranić iznio je :

„Barila Antun iz Tužnog, Selska ulica 13/1 podnio je zahtjev za parcelaciju zemljišta. Radi se o tome da je legalizirao svoju kuću i s obzirom da je tamo postojao nekad privatni put, on se želi odreći tog dijela svog zemljišta u korist Općine Vidovec u svrhu formiranja puta, znači upisivanjem Općine Vidovec kao posjednika i vlasnika tog puta stječemo jednu imovinu i obavezu održavanja tog puta. Tko je za da se prihvati zahtjev g. Barile“.

Tko je za : 12 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je prijedlog jednoglasno usvojeni sa 12 glasova od 12 prisutnih članova Vijeća.**

Nadalje načelnik Bruno Hranić iznio je :

„Imamo još jednu zamolbu da se stavi ograničenje brzine na 30 u Zamlači, ali s obzirom da smo krenuli u izradu katastra nerazvrstanih cesta, pa da se ne rješavaju pojedinačno zahtjevi, predlažem da se najprije napravi katastar i kategorizacija svih cesta koja su u vlasništvu Općine Vidovec i u skladu sa tom odlukom i u skladu sa policijom izradi za sve ulice ograničenje brzina“.

**S takvim prijedlogom složili su se svi članovi Vijeća.**

Načelnik Bruno Hranić predložio je „da se pristupi nabavi službenog vozila za potrebe komunalnog odjela Općine Vidovec jer potreba je velika budući su se dosad koristili privatni automobili i sva oštećenja i popravke općina nije pokrivala.

Obzirom da je nužno vozilo za ovakve akcije kao što je bilo sad kod poplava, gdje je trebalo obići poplavljena područja i dovesti veće količine vreća, raznog materijala, hrane i svega ostalog sve smo prevozili svojim privatnim automobilima.

Također tu je i obilazak poljskih puteva, obilazak za vrijeme zimskog čišćenja od snijega i sl. tako da je moj prijedlog se kupi jedan automobil tipa Pick Up čija cijena se kreće od 100 – 110.000,00 kn koji će uz komunalnog redara moći koristiti i udruge za obilazak terena i za prijevoz stvari i za prijevoz ljudstva. Moj je prijedlog da se krene u nabavu jednog takvog vozila bilo kreditom, kratkoročnim zaduženjem, ili na 12 rata ili da se zatraži od banke odobreni minus do godinu dana, ali definitivno jedno takvo vozilo treba za potrebe Općine Vidovec.“

Predsjednik Vijeća Zdravko Pizek otvorio je raspravu.

Član Vijeća Ivan Kušćer iznio je :

„Ja bi više komentirao, o auto ne, nego više odjel komunalnog redara, tražim informaciju da li i koliko je naplaćeno usluga od svih onih koji su na bilo koji način uvrijedili pravila znači ili odvozom smeća ili ne održavanjem toga, koliko je tu utuženo, koliko je naplaćeno kazni“.

U odgovoru načelnika Brune Hranić stoji:

„Da ćemo pripremiti izvješće i komunalnog redara pozvati na sljedeću sjednicu Vijeća da podnese kompletno izvješće o svim svojim aktivnostima i prekršajnim kaznama i sudskim postupcima koji su pokrenuti“.

U daljnjoj raspravi sudjelovali su članovi Vijeća : Dubravko Zavrtnik, Nadica Cafuk, Dubravko Zavrtnik, načelnik Bruno Hranić i predsjednik Vijeća Zdravko Pizek.

Predsjednik Vijeća Zdravko Pizek stavio je prijedlog o nabavi službenog vozila na glasovanje.

Tko je za: 12 članova Vijeća

Tko je protiv : 0

Ima li suzdržanih : 0

**Predsjednik Vijeća Zdravko Pizek konstatirao je da je prijedlog jednoglasno prihvaćen.**

Članica Vijeća Nadica Cafuk postavila je pitanje :

„Vezano uz zemljište iza igrališta u Tužnom koje je u vlasništvu države i koje je bilo dodijeljeno jednoj osobi iz Tužna, da li to on obrađuje i što je sada sa time, kako je to riješeno“.

U odgovoru načelnika Brune Hranić stoji :

„Mi smo tog gospodina obavijestili kada je ministar donio odluku o zabrani raspolaganja zemljištem u državnom vlasništvu dok se ne donese novi pravilnik. Uputili smo pitanje ministru da li bi mi to mogli dobiti. Možemo dobiti ali trebamo napravili novi Program raspolaganja poljoprivrednim zemljištem da bi to mogli dalje staviti u funkciju.

Danas je to puno teže dobiti i obrazložiti zašto bi to htjeli dobiti, pravila su drugačija i mislim da su stigle neke upute za izradu Programa raspolaganja državnim zemljištem.

Program je bio napravljen ali je sve raskinuto nakon što je ministar donio novu odluku o zabrani bilo kakvih postupaka i ljude smo pismenim putem obavijestili da to ne mogu više koristiti nakon što nam je došla takva odluka“.

Član Vijeća Srećko Županić nadovezao se na pitanje sa prošle sjednice, a vezano uz energetsku učinkovitost.

Pročelnica Petra Rogina odgovorila je :

„Natječaj je odobreni od strane Fonda, sljedeći tjedan imamo rok da objavimo tekst natječaja, trebamo se samo usuglasiti i odrediti rok trajanja natječaja“.

Time je predsjednik Vijeća Zdravko Pizek zatvorio 11. sjednica Općinskog vijeća Općine Vidovec u 20 sati 45 min.

Općinsko vijeće Općine Vidovec

Predsjednik

Zdravko Pizek

Zapisničarka

Andreja Peharda